เอสเอ็มอีแบงก์ตรึงดอกเบี้ยเงินกู้ถึงสินปี
เอสเอ็มอีแบงก์ ประกาศตรึงดอกเบี้ยเงินกู้ถึงสินปีนี้ ช่วยบรรเทาผลกระทบค่าเงินบาทแข็งให้กับผู้ส่งออก
24 ก.ย. 2553

เอสเอ็มอีแบงก์ ประกาศตรึงดอกเบี้ยเงินกู้ถึงสินปีนี้ ช่วยบรรเทาผลกระทบค่าเงินบาทแข็งให้กับผู้ส่งออก
นายโสฬส สาครวิศว กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย ( ธพว.) หรือเอสเอ็มอีแบงก์ เปิดเผยว่า ธนาคารยังคงนโยบายในการตรึงอัตราดอกเบี้ยเงินกู้ไปจนสิ้นสิ้นปี เพื่อบรรเทาความเดือดร้อนให้กับผู้ประกอบการทั่วไปรวมถึงผู้ประกอบการเอสเอ็มอีที่ส่งออกที่ได้รับผลกระทบจากการแข็งค่าของเงินบาท โดยอัตราดอกเบี้ยเงินกู้เฉลี่ยในปีแรกของธนาคารอยู่ที่ระดับ 5%  และจะทยอยเพิ่มอีกปีละ 0.5 %  ซึ่งถือว่าต่ำเมิ่อเทียบกับดอกเบี้ยลูกค้าทั่วไปทึ่ระดับ 7%  รวมทั้งยังการกันสินเชื่อเพื่อให้ผู้ประกอบการได้ใช้สำหรับซื้อประกันการส่งออก
ทั้งนี้ปัจจุบันธนาคารมีลูกค้าที่ส่งออกน้อยไม่ถึง 10 %  ของลูกค้าทั้งหมด ซึ่งยังไม่ได้รับรายงานว่ามีมีลูกค้าส่งออกได้รับผลกระทบ 
" ธนาคารจะคงดอกเบี้ยเงินกู้ไปถึงสิ้นปี เพราะถ้าขึ้นอีกจะทำให้ต้นทุนเพิ่มขึ้น ไม่สามารถแข่งขันด้านราคได้ เพราะปัจุบันราคาสินค้าไทยก็แพงกว่าเวียดนามอยู่ 10 % แล้ว " นายโสฬสกล่าว 
นายโสฬส กล่าวอีกว่า  เงินเฟ้อยังไม่ให้อุปสรรคต่อการฟื้นตัวของเศรษฐกิจไทยในขณะนี้ เพราะเงินเฟ้อในขณะนี้เกิดจากความต้องการซื้อสินค้าจากต่างประเทศ ที่ผงทำให้รายได้ประชาชนในประเทศดีขึ้น เช่น เกษตรกรที่ปลูกอ้อย ยางพารา มีรายได้ดีขึ้นจึงบริโภคมากขึ้น 
รวมทั้งเห็นว่าธนาคารแห่งประเทศไทย หรือ ธปท. ควรคงดอกเบี้ยนโยบายไว้ เพื่อไม่ให้ค่าเงินบาทแข็งค่าเกินไป เพราะการขึ้นดอกเบี้ยจะทำให้ต้นทุนทางการเงินสูงขึ้น ส่งผลให้ราคาสินค้าส่งออกแพง ทำให้ความต้องการซื้อสินค้าจากต่างประเทศลดลง ดังนั้นทางการควรหามาตรการอื่น เช่น การลดความต้องการซื้อในประเทศแทน 
" เงินเฟ้อไม่น่าห่วง และดอกเบี้ยก็ไม่ควรจะขึ้นเร็ว ขณะนี้ควรทรงดอกเบี้ยไว้ก่อน แต่ไม่ถึงกลับต้องลดดอกเบี้ยเพราะจะทำให้ความน่าเชื่อถือของธนาคารกลางลดลง " นายโสฬสกล่าว